கேள்வி: மாவலி வாணன் பற்றி தகவல் சொல்.
பதில்: காளமேகப் புலவர் தம் பாடல் ஒன்றில் மாவலி வாணனை வசை பாடியுள்ளார். மாவலி வாணா! மதுரைச் சொக்கன் வாதவூரார்க்கு அளித்த பொய்க்குதிரை (நரி பரி ஆகிய குதிரை)ப் படை கொண்டவன் நீ. அவை சண்டைக்குச் செல்லுமா? நீ கையை அம்பாகக் கொண்டு உயிரினங்களைக் கொன்று தின்னும் கரும்புறத்தார்க்கு அரணாக விளங்கும் அரசன் என்று அப்பாடலில் அவர் அவனைக் குறிப்பிட்டுள்ளார். சொக்கன் மதுரையில் தொண்டர்க்கு முன் அவிழ்ந்த பொய்க் குதிரை சண்டைக்குப் போமதோ - மிக்க கர சரணா வந்த கரும்புறத்தார்க்கு எல்லாம் அரசு அரண் ஆம் மாவலி வாணா தமிழ் நாவலர் சரிதை, ஔவை துரைசாமிப்பிள்ளை ஆய்வுரை, சைவ சித்தாந்த நூற்பதிப்புக் கழகம், சென்னை, வெளியீடு, முதல் பதிப்பு 1949 - பக்கம் 184